Možnosť Kombinovania Antibiotických a Burow Kvapiek - Rady od Lekára
Beriem antibiotické kvapky infalin duo do ucha a lekár mi odporučil aj burow kvapky medzí podaniami antb . Je to možné? Nepomýlil sa? Keďže na burow kv. Píše nekombinovat s inými liekmi. Ďakujem.
Dobrý deň,
ďakujeme za Vašu otázku.
Burow ušná instilácia obsahuje liečivo roztok octanu a vínanu hlinitého. Keďže oba lieky pôsobia lokálne, medzi liekom Burow a Infalin Duo sa nepredpokladá vzájomné ovplyvnenie účinku. Kombinácia je teda možná v prípade, že tak odporučil lekár. Dôležité je postupovať podľa inštrukcií lekára, prípadne dodržať časový odstup medzi aplikáciou jednotlivých liečiv (keďže Burow kvapky sa kvapkajú na gázu).
Prajem pekný zvyšok dňa.
S pozdravom
Mgr. Emma Halás Haluščíková